***El mestre que va prometre el mar*** (euskaraz: ***Itsasoa agindu zuen maisua***) 2023ko Patricia Font kataluniar zinema zuzendariaren drama historikoa da. Francesc Escribanoren liburuan oinarritutako Albert Valen gidoiarekin. Jatorriz katalanez eta gaztelaniaz grabatu zuten, protagonistak Enric Auquer eta Laia Costa ditu izan ziren. Gertaera nagusiak Bañuales de Bureba herrian kokatzen da 1936an. Antzerki-bertsioa ere badago.

* Francesc EscribanoFrancesc Escribano
* Enric AuquerEnric Auquer
* Laia CostaLaia Costa
* Luisa GavasaLuisa Gavasa
* Ramon AgirreRamon Agirre

Sinopsia
--------

**Oharra:** *Atal honek istorio osoa edo amaiera argitzen du.* 

Antoni Benaiges
Ariadnak bere aitona Carlosi buruzko albiste bat jasoko du telefonoz: aitonak aspalditik bilatzen dituela 36ko gerran desagertutako aitaren gorpuzkiak. Laguntzeko asmoz, Burgosera joango da, birraitona lurperatuta egon daitekeen hobi komun batera. Bertan, Ariadnak Antoni Benaiges maisu katalan gaztearen istorioa ezagutuko du bere ikaslea izan zen Emilioren eskutik (Ramon Agirre). Antoni Benaiges maisu gaztea 1935ean bidali zuten Burgos probintziako Bañuelos de Bureba herri txikira. Antonik ikasleak inspiratu zituen, denen artean hainbat kuaderno editatzen dituzte ikasleek eurek idatzitako testuekin eta irudiekin. Herri txiki horretan espero ez zen maisu bihurtuko da, batez ere aurreko maisuaren oso bestelakoa, hau da, herriko apaiza bera, eliza atzerakoienaren ordezkarietako bat. Egun batean promesa bat egin zien ikasleei: itsasoa ikustera eramatea, bere herria zen Mont-Roig del Camp-era (Tarragona). Baina ezin izan zuen bere agindua gauzatu faxismoaren biktima bihurtu zelako, Gerra Zibilean falangistek hil zuten, torturak jasan ondoren. Baina ume haiek ikasi zituzten gauza batzuk ez zituzten ahaztuko gero. Irakaskuntza-metodo berritzaileak eta inspiratzaileak sartuta zeuden haurren gogoan.

Filmak bi istorio tartekatzen ditu. Alde batetik, dementzia-sintoma aurreratuak dituen eta egoitza batean bizi den gizon bat dugu, memoria-laino batean bizi dena, eta, bestetik, memoria historikoa berreskuratzeko ahalegina. Bi gertaera horien arteko lotura memoria da: berreskuratu nahi den memoria bat eta ezinbestean desagertuta zegoen memoria bat.

MapBañuelos de Bureba (Burgos) eta Mont-roig del Camp (Tarragona)

Garai historikoa
----------------

Errepublikaren garaian eta gerra zibilari hasiera eman zion estatu-kolpearen hasieran kokatzen da istorioa. Kontakizun honetan, maisu-maistra eredugarri bat zer den irudikatzen duen maisu baten jarrera erakusten da, ikasle guztientzako maisua dena. Espainiako gerra zibilean horrelako ehunka maisu-maistra hil zituzten, eskolatik bota zituzten. Errepresaliak eta errepresio luze eta oso gogorra jasan zituzten.

Aktoreak
--------

* Enric Auquer: Antoni Benaiges
* Laia Costa: Ariadna
* Gael Aparicio
* Alba Hermoso: Josefina
* Nicolás Calvo: Emilio
* Milo Taboada
* Luisa Gavasa: Charo
* Ramon Agirre: Emilio handitan

Erreferentziak
--------------

1. ↑   «El mestre que va prometer el mar» *Berria* 2023-11-04 CC BY-SA 4.0 lizentziapean.
2. 1 2 3   **(Katalanez)** «El mestre que va prometre el mar» *El Diari de l'Educació* 2023-10-23 (Noiz kontsultatua: 2024-01-02).
3. 1 2 3 4   **(Gaztelaniaz)** Marroquín, Alberto.  (2022-10-25). «Claqueta final para la película del maestro Benaiges» *El Correo de Burgos*.
4. 1 2 3 4   **(Gaztelaniaz)** Filmax. *El maestro que prometió el mar.* .

Ikus, gainera
-------------

* *La lengua de las mariposas*
* Aranzadi Zientzia Elkartea
* Paco Etxeberria

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q114014656

 |

* Wd Datuak: Q114014656